text: [{"text_idx": "#000002", "text": "Reuters skrivar 16. januar, at europeiskir handilsmenn skunda s\u00e6r at fylla goymslurnar vi\u00f0 russiskum diesel me\u00f0an ti\u0301\u00f0 er, a\u0301\u00f0renn eitt europeiskt bann kemur i\u0301 gildi, sum v\u00e6ntandi fer at stramma u\u0301tbo\u00f0i\u00f0, broyta altjo\u0301\u00f0a farmalei\u00f0irnar og vaksa um pri\u0301s-o\u0301st\u00f8\u00f0ugleikan."}, {"text_idx": "#000003", "text": "Reuters skrivar, at banni\u00f0 sannli\u0301kt fer at elva til mangul i\u0301 dieselveitingunum, sum Europa si\u0301\u00f0ani vo\u0301nar at kunna viga upp fyri vi\u00f0 kinesiskum brennievni, sum lutvi\u0301st ver\u00f0ur framleitt u\u0301r russiskari ra\u0301olju."}, {"text_idx": "#000004", "text": "Reuters skrivar, at Kina h\u00e6kkar si\u0301nar u\u0301tflutningskvotur fyri reinsa\u00f0ar oljuu\u0301rdra\u0301ttir i\u0301 2023."}, {"text_idx": "#000005", "text": "Diesel, sum helst ver\u00f0ur meginparturin av hesum u\u0301tflutninginum, kann koma upp a\u0301 400000-600.000 tunnur um dagin i\u0301 januar til juni, sigur Mark Williams, fra\u0301 konsulentfelagnum Wood Mackenzie, vi\u00f0 Reuters."}, {"text_idx": "#000006", "text": "\u201cMen uttan so at kinesiski u\u0301tflutningurin kemur vestureftir, fer Europa neyvan at kla\u0301ra at viga upp fyri ta ha\u0301lvu millio\u0301n tunnurnar um dagin av russiskum diesel, sum ver\u00f0ur mist av handilsstongslinum,\u201d siga greinarar vi\u00f0 Reuters."}, {"text_idx": "#000007", "text": "Europeiski innflutningurin av russiskum diesel er i\u0301 l\u00f8tuni 770.000 tunnur um dagin. Hetta er ta\u00f0 h\u00e6gsta si\u0301\u00f0ani mars ma\u0301na\u00f0 seinasta a\u0301r, samb\u00e6rt greinarafelagnum Vortexa."}, {"text_idx": "#000009", "text": "Russland hevur leingi veri\u00f0 h\u00f8vu\u00f0sveitari av diesel til Europa, sum ikki hevur no\u0301g sto\u0301ran reinsikapasitet til tess at kunna framlei\u00f0a no\u0301g no\u0301gv til at n\u00f8kta t\u00f8rvin fra\u0301 sto\u0301ra \u201cflotanum\u201d av diesel drivnum bilum."}, {"text_idx": "#000010", "text": "Sja\u0301lvt i\u0301me\u00f0an stjo\u0301rnir og fyrit\u00f8kur royndu at kvetta bu\u0301skaparligu bondini vi\u00f0 Russland eftir innra\u0301sina seinasta a\u0301r, kom n\u00e6rum helvtin av \u00f8llum diesel innflutninginum u\u0301r Russlandi, veit Reuters at siga."}, {"text_idx": "#000011", "text": "Eitt ES bann a\u0301 russiska ra\u0301olju, sum kom i\u0301 gildi i\u0301 desember, ver\u00f0ur so fra\u0301 5. februar vi\u0301\u00f0ka\u00f0 til eisini at fevna um reinsa\u00f0 brennievni so sum diesel."}, {"text_idx": "#000013", "text": "Europeisku keypararnir hava skunda\u00f0 s\u00e6r at fylla dieselgoymslurnar a\u0301 tremur a\u0301\u00f0renn banni\u00f0 tekur vi\u00f0, og eru goymslurnar ta\u00f0 h\u00e6gsta, t\u00e6r hava veri\u00f0 si\u0301\u00f0ani oktober 2021, vi\u0301sa t\u00f8l fra\u0301 hollendsku ra\u0301\u00f0gevarafyrit\u00f8kuni, Insights Global."}, {"text_idx": "#000014", "text": "Men goymslurnar fara at v\u00e6ntandi at minka aftur, eftir at banni\u00f0 er komi\u00f0 i\u0301 gildi."}, {"text_idx": "#000015", "text": "Summi av heimsins st\u00f8rstu tangaskipum, sum kunnu lasta 2 mio\u0301 tunnur av olju, eru seinastu ma\u0301na\u00f0irnar leiga\u00f0 til at flyta diesel u\u0301r Asia og Mi\u00f0eystri til Europa."}, {"text_idx": "#000016", "text": "At frakta brennievni u\u0301r Russlandi til u\u0301tnyr\u00f0ings Europa tekur vanliga eina viku, me\u00f0an ein last eystani\u0301fra\u0301 tekur upp til 8 vikur i\u0301 mi\u00f0al, og hetta elvir sum vera mann til h\u00e6gri fraktkostna\u00f0."}, {"text_idx": "#000017", "text": "Letland, sum hevur mark vi\u00f0 Russland, innflutti si\u0301na fyrstu last av diesel u\u0301r Kina hendan ma\u0301na\u00f0in, og ta\u00f0 vi\u0301sir samb\u00e6rt Reuters, hvussu handilslei\u00f0irnar vera tekna\u00f0ar av ny\u0301ggjum i\u0301 hesum d\u00f8gum."}, {"text_idx": "#000018", "text": "Eftirspurningurin eftir tangaskipum at frakta reinsa\u00f0a oljuframlei\u00f0slu fer v\u00e6ntandi at h\u00e6kka 7,2 % i\u0301 2023 samanbori\u00f0 vi\u00f0 tri\u00f0ja a\u0301rsfjo\u0301r\u00f0ing i\u0301 2022 vegna longu skippinglei\u00f0irnar, sigur Matt Wright, frakt greinari hja\u0301 Kpler vi\u00f0 Reuters."}, {"text_idx": "#000019", "text": "Longri fer\u00f0alei\u00f0ir fara at \u00f8kja um eftirspurningin eftir skipum at sigla vi\u00f0 dieselveitingum."}, {"text_idx": "#000020", "text": "\u201cTa\u00f0 fer at vera nokkso baldrut hesar fyrstu 12 vikurnar, me\u00f0an heimshandilin finnur s\u00e6r ny\u0301ggjar lei\u00f0ir,\u201d seg\u00f0i Alan Gelder, ovastin fyri oljugransking hja\u0301 WoodMac, vi\u00f0 Reuters."}, {"text_idx": "#000023", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}]